Národné centrum zdravotníckych informácií

Lazaretská 2423/26

811 09 Bratislava

**Dodávka technického vybavenia pre budovanie spôsobilostí CSIRT v podmienkach rezortu zdravotníctva**

**Reverzná verejná súťaž**

**(jednoobálková)**

**NADLIMITNÁ ZÁKAZKA**

**(Tovary)**

SÚŤAŽNÉ PODKLADY

B.3 Obchodné podmienky dodania predmetu zákazky

NÁVRH

RÁMCOVÁ DOHODA

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) v spojení § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), (ďalej aj len ako „**Dohoda**“)

medzi:

Názov: **Národné centrum zdravotníckych informácií**

Sídlo: Lazaretská 26, 811 09 Bratislava, Slovenská republika

IČO: 00165387

DIČ: 2020830119

IČ DPH: nie je platca DPH

V mene ktorého koná: Ing. Peter Blaškovitš, generálny riaditeľ

Bankové spojenie (názov banky): Štátna pokladnica

IBAN: SK9581800000007000185246

(ďalej len „**Objednávateľ**“ alebo „**NCZI**“)

a

Obchodné meno:

Sídlo:

IČO:

DIČ:

IČ DPH:

V mene, ktorého koná:

Registrácia: Obchodný register Okresného súdu , oddiel , vložka č.:

Bankové spojenie (názov banky):

IBAN:

(ďalej len „**Dodávateľ**“)

(Objednávateľ a Dodávateľ ďalej spoločne aj „**Účastníci dohody**“ a každý samostatne aj „**Účastník dohody**“)

PREAMBULA

* 1. Objednávateľ na účely plnenia povinností vyplývajúcich z ustanovení zákona č. 69/2018 Z. z. o kybernetickej bezpečnosti a o zmene a doplnení niektorých zákonov a pre riadny výkon verejnej moci na úseku kybernetickej bezpečnosti v sektore zdravotníctva potrebuje zabezpečiť dodávku technického vybavenia pre budovanie spôsobilostí CSIRT pre rezort zdravotníctva a poskytnutie služieb pre dodávané technické vybavenie (ďalej len „**Účel**“).
	2. Za Účelom špecifikovaným vyššie Objednávateľ vyhlásil verejnú súťaž v zmysle ZVO na obstaranie zákazky s názvom „***Dodávka technického vybavenia pre budovanie spôsobilostí CSIRT v podmienkach rezortu zdravotníctva“***, vyhlásenú oznámením o vyhlásení verejného obstarávania uverejneným vo Vestníku verejného obstarávania č. dňa pod značkou , ktorej predmetom je dodávka tovarov a služieb podľa špecifikácie uvedenej v súťažných podkladoch (ďalej len „**Verejné obstarávanie**“).
	3. Úspešným uchádzačom vo Verejnom obstarávaní sa stal Dodávateľ, ktorý vo svojej ponuke deklaroval záujem na splnení Účelu sledovaného Objednávateľa, a za týmto účelom má záujem predmet Verejného obstarávania dodať.
	4. Objednávateľ a Dodávateľ, vedomé si svojich záväzkov obsiahnutých v tejto Dohode a s úmyslom byť touto dohodou viazané, dohodli sa na uzatvorení Dohody v nasledujúcom znení:
1. DEFINÍCIE POJMOV
	1. Účastníci dohody sa dohodli, že pojmy s veľkým začiatočným písmenom majú nasledovný význam:
		1. „**APV**“ je aplikačné programové vybavenie, najmä firmvér alebo softvér podľa špecifikácie uvedenej v rácmi Prílohy č. 1 tejto Dohody, ktoré je predinštalované na dodávanom Hardvéri.
		2. „**Hardvér**“ znamená hardvérový produkt, t .j. hotový výrobok/tovar týkajúci sa alebo predstavujúci celkové technické vybavenie počítača, servera alebo iného technického zariadenia, najmä hardvérové produkty uvedené v Prílohe č. 1 tejto Dohody.
		3. „**Inštalácia“** predstavuje činnosti Dodávateľa spojené s uvedením Hardvéru dodávaného podľa tejto Dohody do prevádzky, vrátane základného nastavenia a sprístupnenia APV pre používanie Objednávateľom. Inštalácia zahŕňa fyzickú montáž Hardvéru, nevyhnutné softvérové nastavenie dodaného Hardvéru prípadne súvisiacich softvérov, resp. APV, odskúšanie funkčnosti a prevádzkyschopnosti Hardvéru, zaškolenie Objednávateľom určených osôb.
		4. „**Metodika zabezpečenia**“ je Metodika pre systematické zabezpečenie organizácií verejnej správy v oblasti informačnej bezpečnosti v platnom znení (dostupné na: <https://www.csirt.gov.sk/doc/MetodikaZabezpeceniaIKT_v2.0.pdf>), resp. dokument, ktorý ho nahradí.
		5. „**Občiansky zákonník**“ je zákon č. 40/1964 Zb. Občianskeho zákonníka v znení neskorších predpisov.
		6. „**Objednávateľ**“ je verejný obstarávateľ uvedený v záhlaví tejto Dohody.
		7. „**Obchodný zákonník**“ je zákon č. 513/1991 Zb., Obchodný zákonník v znení neskorších predpisov.
		8. **„Objednávka“** znamená objednávku Objednávateľa na dodanie Tovaru a/alebo poskytnutie Služby podľa tejto Dohody od Dodávateľa, na základe ktorej vzniká medzi Objednávateľom a Dodávateľom čiastková zmluva na dodanie Tovaru a/alebo Služieb podľa tejto Dohody v rozsahu špecifikovanom v Objednávke.
		9. „**Oprávnená osoba Objednávateľa**“ je osoba uvedená v článku 12. tejto Dohody alebo iná osoba oznámená Dodávateľovi v súlade s touto Dohodou.
		10. „**Oprávnená osoba Dodávateľa**“ je osoba uvedená v článku 12. tejto Dohody alebo iná osoba oznámená Objednávateľovy v súlade s touto Dohodou.
		11. „**Dodávateľ**“ je dodávajúci uvedený v záhlaví tejto Dohody.
		12. **„Predmet plnenia“** znamená spoločné označenie pre Tovary a Služby, ktoré môžu predmetom Objednávok Objednávateľa od Dodávateľa na základe tejto Dohody.
		13. „**Služby**“ sú expertné služby riadenia incidentov kybernetickej bezpečnosti na účely eliminácie bezpečnostných incidentov v súlade s požiadavkami zákona č. 69/2018 Z. z. o kybernetickej bezpečnosti, ktoré budú poskytované nad dodaným Hardvérom a ktoré sú špecifikované v Prílohe č. 2 tejto Dohody.
		14. **„Tovar“** je Hardvér špecifikovaný v Prílohe č. 1 tejto Dohody.
		15. „**Výnos o štandardoch pre ISVS**“ je výnos Ministerstva financií Slovenskej republiky č. 55/2014 Z. z. o štandardoch pre informačné systémy verejnej správy v znení neskorších predpisov, resp. výnos, ktorý ho nahradí v zmysle ust. § 32 Zákona o ITVS.
		16. „**Zákon o KB**“ znamená zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov.
		17. „**Zákon o ITVS**“ znamená zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov.
		18. „**Zákon o ochrane osobných údajov**“ znamená zákon č. 18/2018 Z.z. o ochrane osobných údajov a o zmene a doplnení niektorých zákonov.
		19. „**Zákon o registri partnerov verejného sektora**“ znamená zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
		20. „**Zákon o slobodnom prístupe k informáciám**“ je zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
		21. „**Dohoda**“ je táto Rámcova dohoda na dodanie Tovarov a poskytnutie Služieb uvedených v Prílohách č. 1 a 2.
		22. „**ZVO**“ je zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. VYHLÁSENIA ÚČASTNÍKOV DOHODY
	1. Dodávateľ vyhlasuje, že je spôsobilý uzatvoriť túto Dohodu a riadne plniť záväzky z nej vyplývajúce a že sa oboznámil s podkladmi tvoriacimi zadávaciu dokumentáciu z Verejného obstarávania vrátane jej príloh, ktorá ustanovuje požiadavky na predmet tejto Dohody.
	2. Dodávateľ vyhlasuje, že má na realizáciu predmetu Verejného obstarávania nevyhnutné kapacity a technické schopnosti.
	3. Dodávateľ vyhlasuje, že disponuje všetkými oprávneniami v zmysle príslušných právnych predpisov, ako aj kapacitami a odbornými znalosťami nevyhnutnými na riadnu a včasnú dodávku predmetu tejto Dohody.
	4. Dodávateľ vyhlasuje a zaväzuje sa, že v čase uzatvorenia tejto Dohody má splnené povinnosti, ktoré mu vyplývajú v zmysle Zákona o registri partnerov verejného sektora a počas trvania tejto Dohody bude udržiavať zápis v tomto registri a riadne plniť všetky povinnosti vyplývajúce pre neho zo Zákona o registri partnerov verejného sektora a o zmene a doplnení niektorých zákonov.
	5. Objednávateľ týmto vyhlasuje, že je právnickou osobou založenou a existujúcou podľa právneho poriadku Slovenskej republiky, spĺňa všetky podmienky a požiadavky stanovené v tejto Dohody, je oprávnený a spôsobilý uzatvoriť túto Dohodu a riadne plniť záväzky v nej obsiahnuté.
3. PREDMET DOHODY
	1. Dodávateľ sa zaväzuje dodávať Objednávateľovi Tovary a poskytovať Služby špecifikované v prílohách tejto Dohody, a to v rozsahu a spôsobom ustanoveným v jednotlivých Objednávkach, a Objednávateľ sa zaväzuje riadne dodaný tovar a služby poskytnutné v súlade s touto Dohodou prevziať a zaplatiť Dodávateľovi cenu určenú v súlade článkom 5. tejto Dohody.
	2. Predmetom tejto Dohody v zmysle ods. 3.1 tohto článku tejto Dohody je dohoda účastníkov najmä o:
		1. jednotkových cenách za jednotlivé Tovary a Služby,
		2. podmienkach čiastkového zadávania zákaziek na základe tejto Dohody ,
		3. ostatných právach a povinnostiach Účastníkov dohody.
	3. Tovary a ich parametre sú špecifikované v **Prílohe č. 1** tejto Dohody.
	4. Služby, ich parametre a spôsob poskytovania sú špecifikované v **Prílohe č. 2** tejto Dohody.
	5. Zadávanie zákaziek na Predmet plnenia podľa tejto Dohody a ich realizácia sa bude uskutočňovať na základe čiastkových zmlúv uzatvorených medzi Objednávateľom a Dodávateľom vo forme Objednávky (ďalej aj len ako „**čiastková zmluva**“ a/alebo „**Objednávka**“).
	6. Účastníci dohody berú na vedomie, že predpokladaný počet Tovarov a Služieb uvedený v prílohách tejto Dohody nie je pre Objednávateľa záväzný a Objednávateľ si vyhradzuje právo vyčerpať finančný objem určený na zaplatenie ceny Predmetu plnenia podľa tejto Dohody maximálne do výšky [doplniť] EUR (slovom: [doplniť] eur) bez DPH avšak nie je povinný ho celý vyčerpať. Nevyčerpanie maximálneho limitu v zmysle tejto Dohody nezakladá žiadnemu účastníkov tejto Dohody právo uplatniť si náhradu škody ani právo od tejto Dohody odstúpiť. Jednotlivé časti Predmetu plnenia sa budú vždy realizovať na základe aktuálnych potrieb objednávateľa a zadanej Objednávky.
	7. Účastníci vyhlasujú a zaväzujú sa, že za účelom plnenia tejto Dohody sa budú riadiť ustanoveniami tejto Dohody pri uzatváraní jednotlivých čiastkových zmlúv, na základe ktorých sa Dodávateľ zaviaže dodať Objednávateľovi dohodnutý Tovar, previesť na neho vlastnícke právo k tomuto Tovaru a vykonať Inštaláciu Tovaru a/alebo poskytnúť Služby a Objednávateľ sa zaviaže Dodávateľovi prevziať príslušné plnenia a zaplatiť za dodaný Tovar a/alebo poskytnuté Služby dohodnutú cenu.
	8. Dodávateľ bude dodávať Tovar a poskytovať Dlužby Objednávateľovi na základe a za podmienok stanovených v tejto Dohode a v Objednávkach zadávaných v súlade s touto Dohodou. Dodávka
4. Spôsob objednávania plnení
	1. Táto Dohoda sa realizuje prostredníctvom čiastkového zadávania zákaziek vo forme Objednávok Objednávateľa, a to maximálne do vyčerpania celkovej ceny podľa čl. 5 ods. 1 tejto Dohody.
	2. Čiastkovým zadávaním zákaziek v rámci tejto Dohody sa rozumie zadanie Objednávky Objednávateľom a jej akceptácia Dodávateľom, čím vzniká medzi Objednávateľom a Dodávateľom čiastková zmluva na dodanie príslušnej časti Predmetu plnenia podľa tejto Dohody (ďalej aj len „**predmet Objednávky**“). Dodávateľ sa zaväzuje akceptovať Objednávku momentom jej doručenia v súlade s toutou Dohodou; za akceptáciu Objednávky sa považuje doručenie Objednávky Dodávateľovi v zmysle ods. 4.6 tohto článku Dohody vystavenej v súlade s touto Dohodu.
	3. Objednávateľ je oprávnený objednať si u Dodávateľa Tovar a Služby podľa tejto Dohody, pričom Objednávky musia byť zadané prostredníctvom Oprávnenej osoby Objednávateľa.
	4. Objednávky sa budú vystavovať podľa aktuálnych potrieb Objednávateľa a Objednávateľ je oprávnený doručiť Objednávku osahujúcu údaje podľa ods. 4.5 tohto článku Dohody Dodávateľovi osobne, poštou, elektronicky na e-mailovú adresu: ................ alebo iným preukázateľnýmn spôsobom.
	5. Objednávka musí obsahovať najmä:
		1. označenie Objednávateľa a Dodávateľa,
		2. množstvo a špecifikáciu objednávaného Tovaru a/alebo druh objednávanej Služby,
		3. miesto dodania Tovaru a/alebo poskytnutia Služby
		4. lehotu dodania Tovaru a/alebo čas začatia poskytovania Služby,
		5. dobu poskytovania Služby,
		6. jednotkové ceny položiek uvedených v Objednávke a cena za Objednávku celkom,
		7. odvolávku, že Objednávka je vystavená na základe tejto Dohody,
		8. dátum vystavenia Objednávky.
	6. Objednávka sa považuje za záväznú pre oboch účastníkov tejto Dohody, ak nie je vystavená v rozpore s touto Dohodou. Objednávka zaslaná Dodávateľovi e-mailom sa považuje za doručenú a za záväznú pre oboch účastníkov tejto Dohody momentom jej odoslania. Objednávka zaslaná Dodávateľovi poštou alebo iným preukazáteľným spôsobom, alebo doručená osobne sa považuje za doručenú a záväznú momentom jej doručenia Dodávateľovi alebo momentom odmietnutia jej prevzatia zo strany Dodávateľa.
	7. V prípade, ak Objednávka neobsahuje náležitosti stanovené v tejto Dohode alebo ak Dodávateľ zistí, že technická špecifikácia predmetu Objednávky nie je úplná, resp. nie je jednoznačná alebo pod., je Dodávateľ povinný najneskôr nasledujúci pracovný deň po doručení Objednávky upozorniť na túto skutočnosť Objednávateľa prostredníctvom e-mailu na adresu kontaktnej osoby uvedenú v Objednávke; inak sa Objednávka považuje za vystavenú v súlade s touto Dohodou a záväznú (akceptovanú) pre Účastníkov dohody podľa ods. 4.6 tohto článku Dohody.
	8. Účastníci dohody sa dohodli, že Objednávky zadávané na základe tejto Dohody budú zodpovedať podmienkam dohodnutým v tejto dohode a právam a povinnostiam dohodnutým v tejto Dohode.
	9. Na právne vzťahy vzniknuté na základe Objednávok (čiastkových zmlúv) sa v závislosti od charakteru plnení podľa jednotlivých Objednávok aplikujú primerane ustanovenia § 409 a nasl. a/alebo § 536 a nasl. Obchodného zákonníka.
5. CENA A PLATOBNÉ PODMIENKY
	1. Maximálna celková cena za plnenia uskutočnené na základe Objednávok zadávaných v súlade s touto Dohodou je stanovená na základe výsledku Verejného obstarávania, ktorá je EUR (slovom: EUR) bez DPH, t.j. EUR (slovom: EUR) s DPH (ďalej aj len „**celkový finančný limit**“).
	2. Celková cena za plnenia uskutočnené na základe Objednávok zadávaných v súlade s touto Dohodou je závislá od výšky vyčleneného finančného limitu na dodávku Tovarov a Služieb po dobu platnosti tejto dohody. V cene sú zahrnuté všetky náklady súvisiace s plnením záväzkov Dodávateľa podľa tejto Dohody.Objednávateľ nie je povinný zadať žiadnu Objednávku, ani vyčerpať celkovú cenu v plnej výške.
	3. Jednotkové ceny za Tovary a Služby sú stanovené dohodou účastníkov dohody v zmysle § 3 zákona č. 112/2019 Z. z. o cenách v znení neskorších právnych predpisov a vyhlášky MF SR č. 444/2013 Z. z., ktorou sa vykonáva zákon č. 112/2019 Z. z. o cenách v znení neskorších právnych predpisov a sú uvedené v **Prílohe č. 3** tejto Dohody, ktorá jej neoddeliteľnou súčasťou.
	4. Jednotkovými cenami za jednotlivé položky Predmetu plnenia Dohody je Dodávateľ viazaný po dobu plnenia tejto Dohody, pokrývajú všetky ekonomicky oprávnené náklady predávajúceho vynaložené v súvislosti s dodaním Tovaru a poskytovaním Služieb [napr. clo, dopravu na miesto dodania,  zabezpečenie likvidácie použitých obalov, náklady spojené so zabezpečením reklamácii počas záručnej doby, náklady spojené s uvedením Tovaru do prevádzky a zaškolením obsluhy (Inštalácia Tovaru), poskytnutím užívateľskej dokumentácie, poskytnutím softvérových ovládačov k Tovaru, prevodom vlastníctva k Tovaru na Objednávateľa ako aj poskytovaním bezplatného záručného servisu v mieste uvedenia do prevádzky (Inštalácie) a pod.].
	5. Dodávateľovi vzniká nárok na zaplatenie ceny za dodaný Tovar a/alebo poskytnuté Služby riadnym dodaním Tovaru a/alebo riadnym poskytnutím Služieb v súlade s vystavenými Objednávkami, potvrdením akceptačného/preberacieho protokolu Objednávateľom a doručením faktúry za predmetné plnenia Objednávateľovi
	6. Splatnosť faktúr je stanovená do 30 dní od doručenia faktúry Objednávateľovi. Faktúru objednávateľ uhradí bezhotovostným prevodom príslušnej sumy najneskôr k dátumu splatnosti tejto platby na účet Dodávateľa uvedený na faktúre.
	7. Každá faktúra s náležitosťami daňového dokladu vystavená Dodávateľom podľa tejto dohody musí obsahovať:
6. číslo faktúry,
7. identifikáciu Objednávateľa,
8. identifikáciu Dodávateľa (údaj o obchodnom mene, sídle alebo mieste podnikania, IČO, údaj o zápise v obchodnom registri alebo inej evidencii vrátane spisovej značky, ak je v nich dodávateľ zapísaný, DIČ a IČ DPH,
9. označenie banky a čísla účtu, na ktorý má byť platba zaplatená, vrátane konštantného variabilného symbolu (ak je jeho uvedenie pri platbe požadované),
10. deň vystavenia faktúry, deň splatnosti a deň dodania,
11. rozsah a druh plnenia,
12. základ dane,
13. výška dane,
14. celkovú čiastku vrátane DPH,
15. dôvod fakturácie s odkazom na dohodu,
16. akékoľvek ďalšie údaje vyžadované pre takéto doklady právnymi predpismi SR.
	1. Prílohou faktúry bude príslušná Objednávka a akceptačný/preberací protokol podpísaný Objednávateľom aj Dodávateľom. V prípade, ak Dodávateľ nesplní povinnosť vystaviť riadne faktúru podľa tohto článku tejto Dohody, je Objednávateľ oprávnený faktúru vrátiť na prepracovanie do 5 pracovných dní od jej doručenia, v prípade, že faktúra nebola vystavená v súlade s ustanoveniami tejto Dohody späť Dodávateľovi, Objednávateľ nebude na základe takejto faktúry povinný uskutočniť žiadnu platbu Dodávateľovi. Odo dňa doručenia opravenej faktúry začne plynúť nová lehota splatnosti v trvaní podľa bodu 5.6 tohto článku dohody.
	2. Faktúra sa považuje za uhradenú dňom odpísania fakturovanej ceny z účtu objednávateľa na účet dodávateľa.
	3. Dodávateľ nie je oprávnený požadovať zálohové platby ani preddavok za Predmet plnenia tejto Dohody.
	4. Účastníci dohody sa dohodli že počas trvania tejto Dohody môže dôjsť k zmene cien dohodnutých v tejto Dohode, s ohľadom na vývoj cien porovnateľných produktov na relevantnom trhu, pričom ak sú ceny na trhu nižšie ako cena určená touto Dohodou, určia cenu najviac v sume priemeru medzi tromi najnižšími cenami zistenými na trhu.
	5. Priemer troch najnižších zistených cien za porovnateľný produkt na trhu zisťuje Objednávateľ prieskumom, pričom obdobím, za ktoré sa ceny porovnávajú, je obdobie šiestich mesiacov bezprostredne predchádzajúcich určeniu ceny za opakované plnenie a do priemeru sa musia vziať do úvahy aspoň tri cenové ponuky na porovnateľný produkt, ak v čase ich zisťovania existujú. Porovnateľným produktom sa pre účely tejto Dohody rozumie produkt rovnaký/identický alebo svojimi parametrami porovnateľný s produktom uvedeným v prílohách tejto Dohody, resp. v Objednávke, pričom pri porovnávaní cien musí Objednávateľ vychádzať nie len zo samotnej ceny produktu, ale aj z nákladov na dopravu, balné, distribúciu, či iných nákladov spojených s dodaním produktu, ktoré sú zahrnuté v cene Objednávky vystavenej podľa tejto Dohody. V rámci prieskumu trhu sa nebudú brať do úvahy výpredajové a akciové ceny, za ktoré ho ponúkajú iný Dodávateľ.
	6. O prieskume trhu musí mať Objednávateľ písomnú dokumentáciu. Ak prieskum trhu realizovaný Objednávateľom, preukázateľne overí, že aktuálny priemer celkovej ceny za dodávku, ktorá má byť predmetom Objednávky určenej z troch najlacnejších ponúk získaných v rámci prieskumu trhu je nižší ako cena uvedená v Prílohe č. 1, zaväzuje sa Dodávateľ dodať predmetný produkt Objednávateľovi za cenu zodpovedajúcu priemeru celkovej ceny za dodávku, ktorá má byť predmetom Objednávky určenej ako priemer z troch najlacnejších ponúk získaných v rámci prieskumu trhu.
	7. Takto určený priemer troch najnižších cien porovnateľného produktu sa bude uplatňovať do doby, kým Dodávateľ nepreukáže, že došlo k zmene priemeru troch najnižších cien porovnateľných produktov na trhu, alebo do doby kým Objednávateľ neuplatní nový prieskum trhu za účelom zisťovania cien na trhu.
	8. Ak Dodávateľ nebude súhlasiť s dodaním za cenu určenú ako priemer z troch najlacnejších ponúk získaných v rámci prieskumu trhu, ktorá má byť predmetom objednávky, je Objednávateľ oprávnený realizovať objednávku u iného Dodávateľa, a to v súlade s postupmi v zmysle ZVO.
	9. V prípade, ak sa po uzatvorení tejto Dohody preukáže, že na relevantnom trhu existuje cena (ďalej tiež ako „**nižšia cena**“) za rovnaké alebo porovnateľné plnenie ako je obsiahnuté v tejto Dohode a Dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto Dohody je viac ako 5 % v neprospech ceny podľa tejto Dohody, zaväzuje sa Dodávateľ poskytnúť Objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto Dohody a nižšou cenou.

1. PRÁVA A POVINNOSTI ÚČASTNÍKOV DOHODY
	1. Objednávateľ sa zaväzuje:
		1. umožniť Dodávateľovi (alebo ním ustanoveným zamestnancom, alebo ním povereným tretím osobám) prístup na miesto dodania v čase, v ktorom má Dodávateľ dodať predmet Objednávky v mieste dodania;
		2. prevziať riadne dodaný predmet Objednávky od Dodávateľa a potvrdiť jeho prevzatie Dodávateľovi na preberacom protokole;
		3. poskytovať Dodávateľovi ďalšiu súčinnosť v rozsahu nevyhnutnom pre Dodávateľa na zabezpečenie riadnej dodávky predmetu objednávky.
	2. Dodávateľ sa zaväzuje:
		1. neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné dodanie predmetu Objednávky ,
		2. poskytnúť Objednávateľovi, a ním poverenej tretej strane, alebo jemu nadriadeným orgánom plnú súčinnosť pri riešení bezpečnostného incidentu a vyšetrovaní bezpečnostnej udalosti, ktoré súvisia s plnením tejto Dohody alebo jej predmetom,
		3. že bude on, ako aj jeho subdodávatelia, ktorých použije pri plnení tejto Dohody a pri ktorých sú splnené podmienky v zmysle Zákona o registri partnerov verejného sektora pre ich registráciu, zaregistrovaní v registri partnerov verejného sektora,
		4. pri dodaní predmetu Objednávky postupovať s odbornou starostlivosťou, dodanie vykonať v súlade s ustanoveniami tejto Dohody a prostredníctvom osôb, ktoré majú potrebnú kvalifikáciu a skúsenosti nevyhnutné na plnenie svojich úloh,
		5. umožniť Objednávateľovi, alebo ním poverenej tretej strane, vykonať audit bezpečnosti dodávaného Tovaru na overenie miery dodržiavania bezpečnostných požiadaviek príslušných právnych predpisov a zmluvných požiadaviek,
		6. vykonať Inštaláciu dodávaného Tovaru, vykonať odskúšanie funkčnosti a prevádzkyschopnosti dodávaného Tovaru a zaškolenie prevádzkového personálu Objednávateľa,
		7. poskytnúť každú Službu Objednávateľovi spôsobom, v termínoch, podľa špecifikácie uvedenej v Prílohe č.2 tejto Dohody s primeranou dôslednosťou a obvyklou odbornou starostlivosťou a v súlade so všeobecne záväznými právnymi predpismi a inými predpismi platnými v Slovenskej republike,
		8. neodkladne informovať Objednávateľa o každej prekážke, či iných skutočnostiach, ktoré by mohli ohroziť včasné a riadne poskytnutie Služieb
		9. prijať bezodkladne opatrenia na zabezpečenie nápravy zistení z auditu bezpečnosti tovaru,
		10. zabezpečiť aby boli poskytované plnenia súladné so **Zákonom o ITVS**,
		11. zabezpečiť aby boli poskytované plnenia súladné so **Zákonom o KB**,
		12. dodržiavať bezpečnostné požiadavky špecifikované v **Metodike zabezpečenia**,
		13. dodržiavať pri poskytovaní plnení požiadavky špecifikované vo **Výnose o štandardoch pre ISVS**, ostanej príslušnej platnej legislatíve a predpisoch, ktoré Výnos o štandardoch pre ISVS alebo jeho súčasti nahradia,
		14. dodržiavať pri poskytovaní plnení aj ostatné, vyššie výslovne neuvedené, všeobecne záväzné platné právne predpisy, platné metodické usmernenia, metodiky a stanoviská príslušných orgánov verejnej správy.
2. MIESTO A TERMÍN DODANIA
	1. Ak sa účastnící dohody nedohodnú inak, miestom dodania predmetu Objednávky bude ako miesto dodania uvedené v čiastkovej Objednávke. V prípade, že v čiastkovej Objednávke nie je uvedené miesto dodania, bude miestom dodania Objednávky adresa sídla Objednávateľa.
	2. Lehota dodania Tovaru bude stanovená v Objednávke a nemôže byť kratšia ako o 14 dní od doručenia Objednávky Dodávateľovi. Lehota na začatie poskytovania Služby a doba poskytovania Služby budú stanovené v Objednávke, pričom lehota na začatie poskytovania Služby nesmie byť kratšia ako 2 pracovné dni od doručenia Objednávky Dodávateľovi.
	3. Nedodanie Tovaru alebo Služby ani v náhradnej lehote, stanovenej dohodou Účastníkov dohody po bezodkladnom doručení oznámenia Dodávateľa Objednávateľovi o dôvodoch nemožnosti dodržania lehoty určenej v Objednávke, ktorá nesmie byť dlhšia ako 30 dní odo dňa uplynutia riadnej lehoty na dodanie, sa považuje za podstatné porušenie tejto Dohody, ktoré oprávňuje objednávateľa okamžite odstúpiť od Objednávky (čiastkovej zmluvy) a od tejto Dohody.
	4. V prípade nepredvídateľných okolností (§ 374 Obchodného zákonníka), brániacich riadnemu splneniu záväzku vyplývajúcemu z tejto Dohody a následných Objednávok, je Účastník dohody, na ktorého strane tieto okolnosti nastali, povinný bezodkladne tieto písomne oznámiť druhému účastníkovi dohody.
	5. Dodávateľ je povinný dodávať Tovary a Služby, ktoré spĺňajú technickú špecifikáciu podľa Prílohy č. 1 a Prílohy č. 2 tejto Dohody, bez akýchkoľvek vád, v dohodnutej akosti, novo vyrobené, vopred nerozbalené, spĺňajúce normy STN, vrátane úplnej dokumentácie potrebnej k prevádzkovaniu/užívaniu jednotlivých Tovarov a Služieb.
	6. Účastníci dohody sa dohodli, že § 427 ods. 3 a § 428 Obchodného zákonníka sa na túto Dohodu neaplikujú a nadväzujúce Objednávky (čiastkové zmluvy) neaplikujú.
3. Podmienky dodania a preberania
	1. Dodávateľ oznámi Objednávateľovi termín a čas dodania predmetu Objednávky vždy aspoň 5 dní pred termínom dodania, ak ide o dodanie Tovaru, a aspoň 1 deň pred termínom poskytnutia, ak ide o Službu. Na prevzatie predmetu Objednávky je oprávnená za Objednávateľa Oprávnená osoba Objednávateľa uvedená v článku 12. tejto Dohody alebo iná osoba, ktorá sa preukáže platným splnomocnením na realizáciu prevzatia predmetu Objednávky.
	2. Účastníci dohody sa dohodli, že všetky časti predmetu Objednávky budú Objednávateľovi odovzdané v obale, ktorý poskytuje výrobca jednotlivých Tovarov tvoriacich Predmet plnenia tejto Dohody, ak sa v jednotlivom prípade účastníci dohody nedohodnú inak.
	3. Bližšie podmnieky poskytovania Služieb a ich obsah v závislosti od typu jednotlivých Služieb, sú uvedené v **Prílohe č. 2** tejto Dohody.
	4. Účastníci dohody spíšu o odovzdaní predmetu Objednávky preberací/akceptačný protokol, v ktorom bude uvedený zoznam všetkých odovzdávaných Tovarov, resp. poskytnutých Služieb a zoznam vád zistených v rámci ohliadky predmetu Objednávky pri jeho odovzdaní. V rámci odovzdávania Tovaru bude vykonaná zároveň Inštalácia Hardvéru Dodávateľom v prípadoch, ak je Inštalácia príslušného Hardvéru súčasťou špecifikácie podľa **Prílohy č. 1** tejto Dohody. Preberací protokol bude následne podpísaný oprávnenými zástupcami účastníkov dohody. Podpisom preberacieho/akceptačného protokolu sa predmet Objednávky považuje za prevzatý. Objednávateľ nie je oprávnený odmietnuť prevzatie predmetu Objednávky ak predmet objednávky nemá takú zjavnú vadu, ktorá by bránila jeho používaniu. V prípade, že sa vada, ktorá by bránila používaniu vyskytne na niektorom z Tovarov tvoriacich predmet Objednávky a vadou takéhoto Tovaru nie je dotknutá možnosť využívať ostatné zariadenia predmetu Objednávky, je Objednávateľ povinný predmet Objednávky prevziať celý, okrem Tovaru, ktoré trpí vadou. Prevzatím predmetu Objednávky vznikne Dodávateľovi právo vystaviť faktúru v zmysle bodu 5.5 tejto Dohody na sumu zníženú o cenu vadného Tovaru. Vadný tovar sa Dodávateľ zaväzuje dodať dodatočne v lehote dohodnutej Účastníkmi dohody, ktorá nesmie byť dlhšia ako 30 dní odo dňa spísania preberacieho protokolu. O dodaní náhradného tovaru sa spíše opätovne preberací protokol.
	5. V prípade, ak je poskytovaná Služba, o jej riadnom poskytnutí Účastníci dohody spíšu akceptačný protokol za každé časové obdobie, ktoré má byť predmetom fakturácie podľa bodu 5.5 tejto Dohody.
	6. Dodávateľ sa zaväzuje spolu s predmetom Objednávky odovzdať Objednávateľovi aj všetky doklady nevyhnutne potrebné pre jeho riadne užívanie, pričom pre vylúčenie pochybností sa jedná najmä o doklady, ktoré sú poskytované výrobcom jednotlivých zariadení ale (návody, certifikáty a pod.); ak je výsledkom poskytnutia Služby počítačový program, táto povinnosť sa vzťahuje aj na odovzdanie príslušného zdrojového kódu k počítačovému programu. Účastníci dohody sa dohodli, že Dodávateľ nie je povinný odovzdať Objednávateľovi doklady podľa predchádzajúcej vety v slovenskom jazyku, ak ich v tomto jazyku neposkytuje výrobca hardvérového zariadenia.
	7. Účastníci dohody sa dohodli, že na Objednávateľa prechádza nebezpečenstvo škody na predmete Objednávky momentom jeho prevzatia podľa bodu 8.3 tejto Dohody.
	8. Účastníci dohody sa dohodli, že Objednávateľ nadobúda vlastnícke právo k predmetu Objednávky momentom jeho prevzatia podľa bodu 8.3 tejto Dohody .
4. ZÁRUKA A ODSTRAŇOVANIE VÁD POČAS ZÁRUKY
	1. Dodávateľ zodpovedá za vady, ktoré má dodávaný Tovar a poskytované Služby (výsledok poskytnutých Služieb) v okamihu, keď prechádza nebezpečenstvo škody na plnení predmetu Objednávky na Objednávateľa.
	2. Dodávateľ preberá záväzok zo záruky za akosť dodaného Tovaru a poskytnutých Služieb, pričom dĺžka záručnej doby pre jednotlivé Tovary a Služby je uvedená v **Prílohe č. 1**, ak predmetom plnenia je Tovar, a **Prílohe č. 2**, ak predmetom plnenia sú Služby. Ak v prílohách tejto Dohody nie je pre jednotlivé Tovary alebo Služby uvedená iná dĺžka záručnej doby, Dodávateľ poskytuje Objednávateľovi na dodaný Tovar záruku za akosť v trvaní **24 mesiacov** a záruku za akosť na poskytnuté Služby v trvaní **6 mesiacov**.
	3. Záručná doba dodaného Tovaru začne plynúť odo dňa dodania Tovaru kupujúcemu, uvedeného v akceptačnom/preberacom protokole. Záručná doba poskytnutých služieb začne plynúť odo dňa akceptácie predmetných Služieb uvedenom v akceptačnom protokole.
	4. Objednávateľ je povinný oznámiť Dodávateľovi vady Tovaru a Služieb kedykoľvek do uplynutia záručnej doby, a to bez ohľadu na to, kedy sa Objednávateľ o nich dozvedel alebo mohol dozvedieť, a bez ohľadu na to, či ide o vady skryté alebo zjavné.
	5. Účastníci dohody sa dohodli, že Objednávateľ je oprávnený v rámci uplatňovania nárokov z vád Tovaru požadovať od Dodávateľa výlučne
5. odstránenie vád opravou Tovaru alebo v prípade, že takáto oprava nie je možná,
6. nahradenie vadného Tovaru novým tovarom.

Dodávateľ sa v prípade, že by sa oprava Tovaru ukázala ako ekonomicky nevýhodná, môže rozhodnúť, že namiesto opravy Tovaru zrealizuje výmenu vadného Tovaru za nový tovar. Dodávateľ je zároveň, v prípade výmeny vadného Tovaru za nový tovar, oprávnený poskytnúť Objednávateľovi iný Tovar s rovnakými alebo vyššími parametrami ako vymieňaný vadný Tovar, a to najmä v prípade, ak by bol rovnaký ako vymieňaný Tovar na trhu nedostupný (napr. ukončenie výroby) alebo by jeho zaobstaranie bolo ekonomicky nevýhodné (neprimerane vysoká cena oproti tovaru s rovnakými alebo vyššími parametrami).

* 1. Účastníci dohody sa dohodli, že lehota na vyriešenie uplatnených nárokov z vád Tovaru bude v trvaní 30 dní od oznámenia, ak sa Účastníci dohody nedohodnú na dlhšej lehote.

9.7. Ak je Služba poskytnutá vadne, má Objednávateľ právo na bezplatné odstránenie vady. Dodávateľ je povinný zahájiť odstránenie vád na Službe najneskôr do 24 hodín od nahlásenia a vykonať odstránenie vady v rozsahu a obsahu vady podľa určenia doby odstránenia Objednávateľa. Ak vadu nemožno odstrániť, alebo ju Dodávateľ neodstráni v dohodnutej lehote, alebo ak sa vada vyskytuje znovu, má objednávateľ právo od tejto Dohody odstúpiť alebo primerane znížiť odmenu za poskytnuté Služby.

9.8. Ustanovenia § 436, § 437 a § 439 Obchodného zákonníka sa v zmysle dohody Účastníkov dohody nebudú uplatňovať.

9.9. Dodávateľ zaručuje, že odovzdaný predmet Objednávky nemá právne vady, predovšetkým nie je zaťažené právami tretích osôb z priemyselného alebo iného duševného vlastníctva. Dodávateľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Dodávateľa alebo jeho subdodávateľov podľa tejto Dohody.

1. PRÁVA DUŠEVNÉHO VLASTNÍCTVA
	1. V prípade, ak je súčasťou plnenia predmetu Objednávky dodanie softvéru alebo pri poskytovaní Služieb dôjde k vytvoreniu diela, ktoré môže byť predmetom práv duševného vlastníctva (ďalej aj len „**autorské dielo**“), platí že Dodávateľ k autorským dielam poskytuje licenciu za podmienok dohodnutých ďalej v tomto článku Dohody.
	2. Dodávateľ dňom podpisu preberacieho/akceptačného protokolu k jednotlivým plneniam v zmysle Objednávok udeľuje Dodávateľ Objednávateľovi k autorským dielam nevýhradnú licenciu na akékoľvek použitie takého autorského diela ako celku i jeho jednotlivých častí (ktoré, pre zamedzenie pochybností, zahŕňa najmä právo jeho používania na účel, na ktorý bol softvér alebo dielo vytvorené, právo kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel, a to ako Objednávateľom, tak aj osobami ním poverenými), v neobmedzenom kvantitatívnom a územnom rozsahu, a s časovým rozsahom obmedzeným iba dobou trvania majetkových autorských práv k takémuto autorskému dielu a na celú dobu trvania majetkových práv autora (ďalej aj len ako „**licencia**“). Objednávateľ je bez potreby akéhokoľvek ďalšieho povolenia Dodávateľa oprávnený udeliť tretej osobe sublicenciu na použitie autorského diela alebo svoje oprávnenie k použitiu autorského diela tretej osobe postúpiť. Licencia k autorskému dielu je poskytovaná ako neobmedzená a nevýhradná. Objednávateľ nie je povinný licenciu využiť. Odmena za poskytnutie, sprostredkovanie alebo postúpenie licencie k autorským dielam je zahrnutá v cene podľa čl. 5. tejto Dohody.
	3. V prípade počítačových programov sa licencia vzťahuje v rovnakom rozsahu na autorské dielo v strojovom aj zdrojovom kóde, ako aj koncepčné prípravné materiály, a to aj na prípadné ďalšie verzie počítačových programov upravené na základe plnenia poskytnutého podľa tejto Dohody.
	4. Udelenie licencie nemožno zo strany Dodávateľa vypovedať ani inak zrušiť a jej účinnosť trvá aj po skončení účinnosti tejto Dohody alebo akejkoľvek Objednávky (čiastkovej zmluvy), ak sa nedohodnú Účastníci dohody výslovne inak.
	5. Účastníci dohody výslovne prehlasujú, že ak pri poskytovaní plnenia podľa tejto Dohody vznikne činnosťou Dodávateľa a Objednávateľa dielo spoluautorov a ak sa nedohodnú Účastníci dohody výslovne inak, bude sa mať za to, že je Objednávateľ oprávnený vykonávať majetkové autorské práva k dielu spoluautorov tak, ako by bol ich výhradným vykonávateľom a že Dodávateľ udelil Objednávateľovi súhlas k akejkoľvek zmene alebo inému zásahu do diela spoluautorov. Cena Služieb je stanovená so zohľadnením tohto ustanovenia a Dodávateľovi nevzniknú v prípade vytvorenia diela spoluautorov žiadne nové nároky na odmenu.
	6. Dodávateľ je povinný postupovať tak, aby udelenie licencie k autorskému dielu podľa tejto Dohody vrátane oprávnenie udeliť sublicenciu a súvisiacich povolení zabezpečil, a to bez ujmy na právach tretích osôb.
	7. Vyššie uvedené ustanovenia sa nevzťahujú na APV tretích strán (OEM, krabicový softvér predinštalovaný na Tovare), ktorý je v rámci Hardvéru inštalovaný priamo výrobcom Hardvéru. Pre APV tretích strán platia licenčné podmienky výrobcu softvéru (APV), a to v rozsahu štandardných podmienok výrobcov. Cena za licenciu k APV je obsiahnutá v  cene plnenia podľa čl. 5 tejto Dohody. V prípade, že Dodávateľ realizuje Inštaláciu Hardvéru, oprávňuje ho týmto Objednávateľ na akceptáciu licenčných podmienok výrobcu APV prostredníctvom prijatia licenčných pomienok vykonaním úkonu potrebného na prijatie licencie (click-wrap, schrink-wrap licencia a pod.).
	8. V prípade, že akákoľvek tretia osoba, vrátane zamestnancov Dodávateľa a/alebo subdodávateľov, bude mať akýkoľvek nárok proti Objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým Dodávateľom podľa tejto Dohody, Dodávateľ sa zaväzuje:
		1. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených Dodávateľom, subdodávateľom alebo tretími osobami pre Objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené Dodávateľom, subdodávateľom alebo tretími osobami pre Objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené Dodávateľom, subdodávateľom alebo tretími osobami pre Objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto Dohode, a ak ich niet, tak v súlade s týmito podmienkami; a
		2. poskytnúť Objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby; a
		3. nahradiť Objednávateľovi akúkoľvek a všetku škodu, ktorá vznikne objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.

Objednávateľ sa však zaväzuje, že o každom nároku vznesenom takou treťou osobou v zmysle horeuvedeného bude bez zbytočného odkladu informovať dodávateľa, bude v súvislosti s takým nárokom postupovať podľa primeraných pokynov dodávateľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a dodávateľovi vystaví a bude po potrebnú dobu udržiavať v platnosti prevoditeľnú plnú moc potrebnú na to, aby sa dodávateľ mohol za objednávateľa účinne takému nároku brániť a s takou treťou osobou o urovnaní sporu rokovať, a aj inak postupovať tak, ako je to potrebné v záujme ochrany práv oboch strán.

1. OCHRANA DÔVERNÝCH INFORMÁCIÍ A OSOBNÝCH ÚDAJOV
	1. Ak Dodávateľ pri plnení predmetu tejto Dohody bude spracúvať v mene Objednávateľa osobné údaje dotknutých osôb, a teda bude vystupovať v postavení sprostredkovateľa v zmysle čl. 4 ods. 8 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), (ďalej len „**GDPR**“) a § 5 písm. p) zákona č. 18/2018 Z. z. o ochrane osobných údajov a o zmene a doplnení niektorých zákonov, Účastníci dohody sa zaväzujú uzatvoriť zmluvu o poverení spracúvaním osobných údajov v zmysle článku 28 GDPR a § 34 zákona o ochrane osobných údajov, a to bezodkladne po uzatvorení tejto Dohody. V zmluve o poverení spracúvaním osobných údajov podľa predchádzajúcej vety Účastníci dohody vymedzia predmet a dobu spracúvania osobných údajov, povahu a účel spracúvania, zoznam alebo rozsah osobných údajov, kategórie dotknutých osôb a povinnosti a práva Objednávateľa ako prevádzkovateľa, ako i ustanovia ďalšie práva a povinnosti v súlade so zákonom o ochrane osobných údajov.
	2. Účastníci dohody sú povinné zaviazať mlčanlivosťou o osobných údajoch fyzické osoby, ktoré prídu do styku s osobnými údajmi, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo obdobného pracovného vzťahu fyzických osôb.
	3. Účastníci dohody sú povinné zachovávať mlčanlivosť o informáciách, ktoré získali v súvislosti s plnením predmetu tejto Dohody a získané výsledky nesmú ďalej použiť na iné účely ako plnenie predmetu tejto Dohody, okrem prípadu poskytnutia informácií odborným poradcom Dodávateľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou Zmluvnou stranou, alebo subdodávateľom, ak sa subdodávateľ podieľa na plnení predmetu tejto Dohody, a ak je to potrebné na účely plnenia povinností Dodávateľa podľa tejto Dohody.
	4. Povinnosť Objednávateľa a Dodávateľa zachovávať mlčanlivosť o informáciách, ktoré získali v súvislosti s plnením predmetu tejto Dohody sa nevzťahuje na informácie, ktoré:
		1. boli zverejnené už pred podpisom tejto Dohody;
		2. sa stanú všeobecne a verejne dostupné po podpise tejto Dohody z iného dôvodu ako z dôvodu porušenia povinností podľa tejto Dohody;
		3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu;
		4. boli získané Dodávateľom, resp. Objednávateľom od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.
	5. Účastníci dohody sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené dôverné informácie, o povinnosti mlčanlivosti v zmysle tohto článku tejto Dohody. V  rozsahu zaisťujúcom splnenie povinnosti mlčanlivosti podľa tohto článku tejto Dohody, Dodávateľ uzatvorí s každým subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo zákona. Dodávateľ vyhlasuje, že oboznámil svojich zamestnancov, ktorí sa budú podieľať na plnení tejto Dohody, s povinnosťou mlčanlivosti v zmysle tejto Dohody.
	6. Objednávateľ je oprávnený požadovať od Dodávateľa zmluvnú pokutu vo výške **20.000,- EUR** (slovom: dvadsaťtisíc eur) za porušenie ktorejkoľvek povinnosti vyplývajúcej Dodávateľovi z tohto článku 11. Dohody a za každý jednotlivý prípad porušenia povinnosti, a to aj opakovane. Objednávateľ je zároveň oprávnený odstúpiť od tejto Dohody v prípade porušenia povinnosti Dodávateľa vyplývajúcej z tohto článku Dohody.
2. OPRÁVNENÉ OSOBY
	1. Dodávateľ vymenoval Oprávnenú osobu Dodávateľa tak, ako je uvedená v bode 14.1 písm. b) tejto Dohody. Oprávnená osoba Dodávateľa bude počas účinnosti tejto Dohody oprávnená konať za Dodávateľa v záležitostiach súvisiacich s plnením tejto Dohody.
	2. Objednávateľ vymenoval Oprávnenú osobu Objednávateľa tak, ako je uvedená v bode 14.1 písm. a) Dohody. Oprávnená osoba Objednávateľa bude počas účinnosti tejto Dohody oprávnená konať za Objednávateľa v záležitostiach súvisiacich s plnením tejto Dohody.
	3. Prostredníctvom určených oprávnených osôb Účastníci dohody :
		1. uskutočnia všetky organizačné záležitosti s ohľadom na všetky aktivity a činnosti súvisiace s plnením predmetu dodávky podľa tejto Dohody;
		2. zabezpečia koordináciu jednotlivých aktivít a činností Účastníkov dohody súvisiacich s plnením predmetu dodávky podľa tejto Dohody;
		3. sledujú priebeh plnenia tejto Dohody;
		4. navrhujú potrebné zmeny tejto Dohody;
		5. zasielajú a prijímajú čiastkové Objednávky, preberajú a odovzdávajú Predmet Objednávky a
		6. zabezpečia vzájomnú spoluprácu a súčinnosť.
	4. Každý Účastník dohody môže zmeniť oprávnené osoby. Takáto zmena je účinná dňom doručenia písomného oznámenia o zmene obsahujúceho aj meno a kontaktné údaje novej oprávnenej osoby druhého Účastníka dohody.
3. SÚČINNOSŤ
	1. Účastníci dohody sa zaväzujú vzájomne spolupracovať a poskytovať si všetky informácie a nevyhnutnú súčinnosť potrebnú pre riadne plnenie svojich záväzkov vyplývajúcich im z tejto Dohody a čiastkových Objednávok.
4. KOMUNIKÁCIA ÚČASTNÍKOV DOHODY
	1. Účastníci dohody sa dohodli, že osobami oprávnenými komunikovať vo veciach týkajúcich sa tejto Dohody sú:
		1. Za Objednávateľa:
			1. Meno a funkcia: , Oprávnená osoba Objednávateľa
			2. Telefonický kontakt:
			3. e-mail:
		2. Za Dodávateľa:
			1. Meno a funkcia: , Oprávnená osoba Dodávateľa
			2. Telefonický kontakt:
			3. e-mail: .
	2. Účastníci dohody sa ďalej dohodli, že v prípade ak nastane zmena vyššie uvedených osôb, Účastníci dohody sa zaväzujú vzájomne si poskytnúť informácie o týchto osobách.
	3. Účastníci dohody sa tiež dohodli, že počas trvania zmluvného vzťahu môžu rozšíriť zoznam osôb oprávnených konať vo veciach Dohody, odosielať a prijímať čiastkové Objednávky, pripadne inak vykonávať činnosti popísané touto Dohodou.
5. OCHRANA ZAMESTNANCOV DODÁVATEĽA A SUBDODÁVATEĽOV
	1. Dodávateľ pri plnení predmetu Dohody zodpovedá za svojich zamestnancov, ich bezpečnosť a ochranu zdravia pri práci, a tiež za svojich subdodávateľov. Dodávateľ je povinný vykonať všetky nevyhnutné opatrenia, aby zabezpečil v súvislosti s plnením tejto Dohody bezpečnosť svojich zamestnancov, zamestnancov Objednávateľa, subdodávateľov a ďalších osôb, ktoré sa s vedomím Objednávateľa zdržujú v mieste plnenia predmetu tejto Dohody.
	2. V prípade, ak budú miestom plnenia predmetu tejto Dohody budú priestory Objednávateľa, povinnosti vyplývajúce z bodu 15.1 Dohody sa primerane uplatnia na Objednávateľa.
	3. Dodávateľ je povinný bezodkladne oboznámiť Objednávateľa o mimoriadnej udalosti (nebezpečná udalosť, pracovný úraz zamestnanca Dodávateľa alebo inej osoby konajúcej v mene Dodávateľa), ktorá́ sa stala v súvislosti s plnením predmetu tejto Dohdy a ktorá sa týka ochrany zamestnancov Dodávateľa a jeho subdodávateľov. Povinnosť Dodávateľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením predmetu tejto Dohody, ale došlo k nej na pracoviskách Objednávateľa.
	4. Dodávateľ je povinný́ zaraďovať zamestnancov na výkon práce so zreteľom na ich zdravotný́ stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť̌, aby vykonávali práce, ktoré́ nezodpovedajú́ ich zdravotnému stavu a schopnostiam a na ktoré́ nemajú́ vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.
6. ZODPOVEDNOSŤ ZA ŠKODU A NÁHRADA ŠKODY
	1. Každý Účastník dohody nesie zodpovednosť za spôsobenú škodu porušením všeobecne platných a účinných právnych predpisov Slovenskej republiky a tejto Dohody.
	2. Dodávateľ zodpovedá za škodu spôsobenú Objednávateľovi jeho zamestnancami a/alebo subdodávateľmi, pričom ustanovenia Zákonníka práce o zodpovednosti zamestnancov za škodu ako i ustanovenia Obchodného zákonníka o náhrade škody aplikovateľné na škodu spôsobenú subdodávateľmi tým nie sú dotknuté.
	3. Dodávateľ zodpovedá za škodu spôsobenú Objednávateľovi dodanými Tovarmi alebo Službami.
	4. Účastníci dohody sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
	5. Účastníci dohody sa zaväzujú upozorniť písomne druhého Účastníka dohody bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto Dohody. Účastníci dohody sa tiež zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
	6. Dodávateľ je oprávnený zabezpečiť plnenie tejto Dohody prostredníctvom subdodávateľov v súlade s podmienkami Verejného obstarávania a touto Dohodou. Dodávateľ zodpovedá za každé plnenie takéhoto subdodávateľa v rozsahu, ako keby plnenie poskytoval sám. Akékoľvek porušenie povinností subdodávateľa voči Dodávateľovi nemá vplyv na riadne plnenie povinností Dodávateľa podľa tejto Dohody a Dodávateľ sa nemôže zbaviť zodpovednosti za akékoľvek porušenie povinností voči Objednávateľovi podľa tejto Dohody, vrátane škody tým spôsobenej, s poukazom na porušenie povinností subdodávateľom; zodpovednosť Dodávateľa nie je vylúčená ani v prípade, ak porušenie povinnosti subdodávateľom bolo spôsobené okolnosťami vylučujúcimi zodpovednosť (§ 374 Obchodného zákonníka).
	7. V prípade okolností vyššej moci, ktorou sa rozumie prekážka, ktorá nastala nezávisle od vôle Účastníka dohody a bráni jej v splnení jej zmluvných povinností a zároveň nemožno rozumne predpokladať, že by povinný Účastník dohody túto prekážku alebo jej následky odvrátil alebo prekonal a tiež ,že by v čase vzniku záväzku túto prekážku predvídal, Účastník dohody, ktorý nesplní svoje povinnosti vyplívajúce z tejto Dohody z dôvodu okolností vyššej moci, nebude zodpovedná za žiadne dôsledky neplnenia svojich povinností, vrátane zodpovednosti za škodu, za predpokladu, že vykonala všetky rozumné opatrenia pre ich splnenie. V takýchto prípadoch nesplnenie povinností nezakladá dôvod pre odstúpenie od tejto Dohody alebo vznik nároku na zmluvnú pokutu. Čas pre splnenie povinnosti sa predlžuje o čas trvania akejkoľvek z okolností uvedených v tomto bode Dohody a o čas nevyhnutný na odstránenie ich následkov.
	8. Pre vylúčenie pochybností sa Účastníci dohod dohodli, že za okolnosť podľa bodu 16.7 tejto Dohody sa nepovažuje situácia, ak omeškanie Dodávateľa s včasným dodaním Tovaru Objednávateľovi bude spôsobené v dôsledku omeškania výrobcu Tovaru s plnením jeho povinností voči Dodávateľovi.
7. SUBDODÁVATELIA A REGISTER PARTEROV VEREJNÉHO SEKTORA
	1. Na poskytovanie plnení v zmysle tejto Dohody a čiaskových Objednávok má Dodávateľ, za podmienok dohodnutých v tejto Dohode, právo uzatvárať subdodávateľské zmluvy. Tým nie je dotknutá zodpovednosť Dodávateľa za plnenie tejto Dohody v súlade s § 41 ods. 8 ZVO a Dodávateľ je povinný odovzdávať Objdnávateľovi plnenia sám, na svoju zodpovednosť, v dohodnutom čase a v dohodnutej kvalite.
	2. Zoznam subdodávateľov s ich identifikačnými údajmi v rozsahu:
8. meno a priezvisko alebo obchodné meno, resp. názov,
9. adresa pobytu alebo sídlo,
10. IČO alebo dátum narodenia, ak nebolo pridelené IČO,
11. podiel plnenia z tejto Dohody v percentuálnom vyjadrení,
12. údaje o osobe oprávnenej konať za subdodávateľa v rozsahu meno a priezvisko,

tvorí neoddeliteľnú súčasť tejto Dohody ako **Príloha č. 4**.

* 1. Dodávateľ je povinný písomne oznámiť kontaktnej osobe Objednávateľa akúkoľvek zmenu údajov o subdodávateľovi najneskôr do 3 pracovných dní po tom, ako sa o takej zmene dozvedel.
	2. Dodávateľ je oprávnený zmeniť alebo doplniť subdodávateľa počas trvania tejto Dohody a/alebo Objednávky len na základe písomného dodatku k tejto Dohode podpísaného štatutárnymi zástupcami oboch Účastníkov dohody. Nový subdodávateľ musí spĺňať všetky podmienky na subdodávateľa v takom rozsahu ako ich spĺňal pôvodný subdodávateľ. Dodávateľ je povinný Objednávateľovi **najneskôr 30 dní pred dňom**, kedy by nový subdodávateľ mal začať plniť príslušnú časť Predmetu plnenia podľa tejto Dohody (plánované začatie plnenia subdodávky), predložiť Objednávateľovi na návrh na zmenu alebo doplnenie subdodávateľa, ktorý bude obsahovať údaje o navrhovanom subdodávateľovi v rozsahu podľa bodu 17.2 Dohody, spolu s príslušným odôvodnením takejto zmeny alebo doplnenia, so všetkými relevantnými dokladmi preukazujúcimi splnenie podmienok nového subdodávateľa v takom rozsahu ako ich spĺňal pôvodný subdodávateľ, vrátane písommného návrhu znenia príslušného dodatku s aktualizovaným znením Prílohy č. 4 tejto Dohody. Objednávateľ má právo odmietnuť podpísať dodatok a požiadať Dodávateľa o určenie iného subdodávateľa, ak má na to dôvody (napr. nesplnenie podmienok pre výmenu subdodávateľa). Nový subdodávateľ je oprávnený plniť príslušnú časť Predmetu plnenia až po tom, čo príslušný dodatok k tejto Dohode nadobudne účinnosť. Lehota uvedená v tomto bode Dohody nemusí byť dodržaná, ak sa v konkrétnom prípade Účastníci dohody dohodnú inak.
	3. Porušenie povinnosti vyplývajúcej z bodov 17.2 až 17.4 tejto Dohody sa považuje za podstatné porušenie Dohody a je dôvodom, ktorý oprávňuje Objednávateľa na odstúpenie od tejto Dohody. Objednávateľ je zároveň oprávnený požadovať od Dodávateľa zmluvnú pokutu vo výške **10.000,- EUR** (slovom: desaťtisíc eur) za porušenie ktorejkoľvek povinnosti vyplývajúcej z bodov 17.2 až 17.4 tejto Dohody, a to aj opakovane.
	4. Dodávateľ, jeho subdodávatelia v zmysle § 2 ods. 5 písm. e) ZVO a subdodávatelia podľa § 2 ods. 1 písm. a) bod 7 zákona o registri partnerov verejného sektora a o zmene a doplnení niektorých zákonov (ďalej spoločne ako „**subdodávatelia**“), musia byť zapísaní do registra partnerov verejného sektora, a to počas celej doby trvania tejto Dohody. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa zákona o registri partnerov verejného sektora. Porušenie tejto povinnosti sa považuje za podstatné porušenie Dohody a je dôvodom, ktorý oprávňuje Objednávateľa na odstúpenie od tejto Dohody.
	5. Dodávateľ je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona o registri partnerov verejného sektora.
	6. Dodávateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona o registri partnerov verejného sektora.
	7. Objednávateľ má právo odstúpiť od Dohody z dôvodov uvedených v § 15 ods. 1 Zákona o registri partnerov verejného sektora. Objednávateľ nie je v omeškaní a nie je povinný plniť, čo mu ukladá Dohoda, ak nastanú dôvody podľa § 15 ods. 2 zákona o registri partnerov verejného sektora. Dohoda zaniká doručením oznámenia o odstúpení od tejto Dohody. Riadne poskytnuté plnenia, vzájomne poskytnuté do dňa odstúpenia od tejto Dohody, si Účastníci dohody ponechajú; tým nie je dotknutý nárok Dodávateľa na odplatu za riadne dodané plnenie podľa tejto Dohody.
	8. Objednávateľ je oprávnený požadovať od Dodávateľa zmluvnú pokutu vo výške **1.000,- EUR** (slovom: tisíc eur) za každý deň existencie dôvodu vzniku práva na odstúpenie od Dohody v zmysle § 15 ods. 1 Zákona o registri partnerov verejného sektor,. resp. § 19 ods. 3 ZVO. Právo Objednávateľa na zmluvnú pokutu podľa predchádzajúcej vety zaniká, ak Objednávateľ odstúpi od Dohody v súlade s § 15 ods. 1 Zákona o registri partnerov verejného sektora, resp. podľa § 19 ods. 3 ZVO.
	9. Ak Objednávateľ zistí, že subdodávateľ nie je schopný plniť si svoje záväzky alebo nevykonáva príslušnú časť Predmetu plnenia riadne, má právo od Dodávateľa okamžite požadovať výmenu za subdodávateľa. Dodávateľ je povinný žiadosti o náhradu vyhovieť bezodkladne najneskôr do 10 dní odo dňa doručenia žiadosti Objednávateľa.
1. SANKCIE A  POKUTY
	1. V prípade omeškania Dodávateľa s dodaním Tovaru v zmysle tejto Dohody a nadväzujúcich Objednávok, je Objednávateľ oprávnený účtovať Dodávateľovi zmluvnú pokutu vo výške 0,1 % z ceny Tovaru vrátane DPH, s ktorým je Dodávateľ v omeškaní, a to za každý deň omeškania.
	2. V prípade omeškania Dodávateľa s poskytovaním Služieb v zmysle tejto Dohody a nadväzujúcich Objednávok, Objednávateľ je oprávnený požadovať od Dodávateľa zmluvnú pokutu vo výške 0,1 % z celkovej ceny za Služby v zmysle príslušnej Objednávky vrátane DPH, a to za každú začatú hodinu omeškania s ich poskytovaním, ak je čas plnenia stanovený v hodinách, alebo za každý začatý deň omeškania s ich poskytovaním, ak je čas plnenia stanovený v dňoch.
	3. Ak bude Dodávateľ v omeškaní s plnením akejkoľvek inej povinnosti vyplývajúcej mu z tejto Dohody ako sú uvedené v bodoch 18.1 a 18.2 tohto článku Dohody alebo vyplývajúcej mu zo všeobecne záväzných právnych predpisov v súvislosti s plnením tejto Dohody (ďalej len „**iná povinnosť**“) alebo ak Dodávateľ inú povinnosť poruší, Objednávateľ je oprávnený požadovať od Dodávateľa zmluvnú pokutu vo výške **1.000,- EUR** (slovom: jedentisíc eur) za každý začatý deň omeškania s plnením konkrétnej inej povinnosti alebo zmluvnú pokutu vo výške **1.000,- EUR** (slovom: jedentisíc eur) za každé (aj opakované) porušenie inej povinnosti; uvedené sa neuplatní, ak v tejto Dohode je pre porušenie povinnosti Dodávateľa ustanovená osobitná sankcia.
	4. V prípade omeškania Objednávateľa so splnením peňažného záväzku alebo jeho časti, má Dodávateľ právo v súlade s § 369a Obchodného zákonníka v znení zákona č. 9/2013 Z. z. uplatniť si z nezaplatenej sumy úroky z omeškania v sadzbe podľa Nariadenia vlády SR č. 21/2013 Z.z.
	5. Zaplatením zmluvnej pokuty nie je dotknutý nárok Účastníkov dohody na náhradu škody spôsobenú porušením povinností, na ktorú sa vzťahuje zmluvná pokuta, ktorá prevyšuje výšku dohodnutej zmluvnej pokuty.
	6. Zaplatenie zmluvnej pokuty nezbavuje Dodávateľa povinnosti dodať príslušné omeškané plnenie v zmysle Dohody alebo splniť inú povinnosť, ak sa Účastníci dohody nedohodnú inak.
2. ZMENA V ZOZNAME HARDVÉRU
	1. Ak sa v priebehu trvania Dohody niektorý z Hardvérov uvedených v **Prílohe č. 1** Dohody stane nedostupným z dôvodu, že prestal byť vyrábaný jeho výrobcom, je Dodávateľ oprávnený požiadať Objednávateľa o výmenu uvedeného Hardvéru v zozname podľa Prílohy č. 1 za iný obdobný Hardvér s minimálne identickými technickými parametrami. Objednávateľ nesmie požiadavku na takúto výmenu odoprieť. Pre účely uvedenej zmeny nie je v zmysle dohody Účastníkov dohody strán potrebné uzatvárať dodatok k Dohode a takáo zmena môže byť zrealizovaná na základe súhlasu Oprávnených osôb Účastníkov dohody.
	2. Účastníci sa ďalej dohodli, že v prípade, ak sa niektorý Hardvér uvedený v Prílohe č.1 stane zastaralým a na trhu bude dostupný obdobný Hardvér s minimálne identickými technickými parametrami za cenu, ktorá nebude vyššia ako cena za pôvodný Hardvér, budú Oprávnený zástupcovia Účastníkov dohody rokovať možnosti nahradenia pôvodného Hardvéru v zozname podľa Prílohy č. 1 novým Hardvérom. V prípade, že sa zmluvné strany dohodnú na nahradení pôvodného Hardvéru v zozname novým Hardvérom, nie je v zmysle dohody Účastníkov dohody potrebné uzatvárať dodatok k Dohode a takáto zmena môže byť zrealizovaná na základe súhlasu Oprávnených osôb Účastníkov dohody.
3. UKONČENIE DOHODY
	1. Táto Dohoda zaniká:
		1. uplynutím doby, na ktorú bola uzavretá,
		2. písomnou dohodou Účastníkov dohody,
		3. odstúpením od Dohody v prípadoch, ktoré ustanovuje táto Dohoda alebo z dôvodov stanovených v zákone,
		4. výpoveďou zo strany Objednávateľa bez uvedenia dôvodu s 3-mesačnou výpovednou lehotou, pričom výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená Dodávateľovi, a uplynie posledným dňom príslušného kalendárneho mesiaca.
	2. Pokiaľ bude táto Dohoda predčasne ukončená dohodou Účastníkov dohody, tvorí stanovenie spôsobu vysporiadania vzťahov vzniknutých na základe tejto Dohody podstatnú náležitosť dohody o ukončení účinnosti tejto Dohody.
	3. Odstúpiť od tejto Dohody je možné z dôvodov podstatného porušenia zmluvných povinností zo strany toho Účastníka dohody, ktorej to umožňuje zákon alebo táto Dohoda a  z dôvodov stanovených v tejto Dohode alebo v zákone, najmä v zmysle § 19 ods. 3 ZVO alebo § 15 ods. 1 Zákona o registri partnerov verejného sektora, na základe písomného oznámenia, v ktorom musí Účastník dohody, ktorý odstupuje od Dohody, presne vymedziť dôvody odstúpenia. Účinky odstúpenia sa riadia príslušnými ustanoveniami Obchodného zákonníka. Odstúpiť od Dohody je možné z dôvodov podstatného porušenia zmluvných povinností zo strany Účastníka dohody, ktorej to umožňuje zákon alebo táto Dohoda a výlučne z dôvodov ustanovených v tejto Dohode alebo v zákone, najmä v zmysle § 15 ods. 1 Zákona o registri partnerov verejného sektora.
	4. Od tejto Dohody môže Objednávateľ odstúpiť najmä ak:
		1. Dodávateľ je v omeškaní s dodaním predmetu Objednávky dlhšie ako tridsať (30) dní a nezjedná nápravu ani do pätnástich (15) dní od doručenia písomného oznámenia Objednávateľa o takomto omeškaní;
		2. Dodávateľ neodstráni vady Tovaru podľa bodu 9.6 Dohody v lehote tridsať (30) dní a nezjedná nápravu ani do pätnásť (15) dní od doručenia písomného oznámenia Objednávateľa o takomto omeškaní, pričom odstúpiť od Dohody je Objednávateľ oprávnený iba v časti týkajúcej sa predmetu Objednávky, ktorého sa vada týka;
		3. Dodávateľ nezahájil odstránenie vád na Službe najneskôr do 24 hodín od nahlásenia Objednávateľom, ak vadu nemožno odstrániť, alebo ju Dodávateľ neodstráni v dohodnutej lehote, alebo ak sa vada vyskytuje znovu pričom odstúpiť od Dohody je Objednávateľ oprávnený iba v časti týkajúcej sa predmetu Objednávky, ktorého sa vada týka;
		4. na majetok Dodávateľa bude pred dodaním predmetu Objednávky vyhlásený konkurz alebo povolená reštrukturalizácia;
		5. okolnosť vylučujúca zodpovednosť v zmysle § 374 Obchodného zákonníka alebo udalosť vyššej moci brániaca plneniu predmetu Objednávty trvá po dobu dlhšiu ako 90 (deväťdesiat) dní.
	5. Odstúpenie od Dohody je účinné dňom doručenia písomného oznámenia o odstúpení od tejto Dohody druhému Účastníkovi dohody. V odstúpení od Dohody musia byť vymedzené dôvody odstúpenia od Dohody, ak táto Dohoda alebo zákon neustanovuje inak. Účinky odstúpenia sa riadia príslušnými ustanoveniami Obchodného zákonníka, ak táto Dohoda neustanovuje inak.
	6. Skončenie tejto Dohody sa nedotýka nároku na náhradu škody vzniknutej porušením tejto Dohody, nároku na zaplatenie zmluvnej pokuty podľa ustanovení tejto Dohody, nároku Objednávateľa na bezplatné odstránenie zistených vád dodania, resp. záručných vád, a ďalej ustanovení tejto Dohody, ktoré vzhľadom na svoju povahu majú trvať aj po ukončení Dohody, najmä ustanovenia o povinnosti mlčanlivosti, komunikácii a riešení sporov.
	7. Odstúpením od tejto Dohody nie sú dotknuté práva a povinnosti Účastníkov dohody ohľadne plnení Dodávateľa, ktoré boli do momentu odstúpenia Objednávateľom riadne a včas dodané a Objednávateľom riadne prevzaté, alebo ktoré sa v zmysle tejto Dohody považujú za Objednávateľom prevzaté. V prípade odstúpenia od Dohody si Účastníci dohody ponechajú plnenia poskytnuté do momentu odstúpenia od Dohody, ktoré boli poskytnuté v súlade s podmienkami uvedenými v tejto dohode a jej prílohách.
	8. Odstúpenie je možné zrealizovať aj vo vzťahu k jednotlivým čiastkovým Objednávkam (čiastkovým zmluvám) na základe tejto Dohody samostatne.
	9. Výpoveď tejto Dohody nemá vplyv na povinnosť Dodávateľa dodať predmet Objednávky objednaný Objednávateľom na základe Objednávok zadaných do uplynutia výpovednej lehoty ani na povinnosť Účastníkov dohody plniť si svoje ostatné záväzky vyplývajúce z týchto čiastkových Objednávok.

21 . KĽÚČOVÍ EXPERTI

* 1. Dodávateľ sa zaväzuje plnenie tejto Dohody realizovať prostredníctvom Kľúčových expertov, ktorých na tento účel identifikoval vo svojej ponuke v rámci podmienok účasti vo Verejnom obstarávaní (ďalej aj len „**expert**“). Zoznam Kľúčových expertov s uvedením ich identifikačných údajov v rozsahu: meno, priezvisko a pozícia tvorí neoddeliteľnú súčasť tejto Dohody ako jej **Príloha č. 5**.
	2. Zmena niektorého z expertov dodávateľa je možná výlučne s písomným súhlasom Objednávateľa a iba v nasledovných prípadoch:
		1. ak expert Dodávateľa preukázateľne nemôže vykonávať činnosť, na ktorú bol určený,
		2. ak je potreba výmeny experta vyvolaná skutočnosťami, ktoré nemôže Dodávateľ ovplyvniť,
		3. ak vzhľadom na porušovanie povinností predstavuje pokračovanie činnosti takéhoto experta ohrozenie plnenia Dohody,
		4. ak o to požiada Objednávateľ.
	3. Dodávateľ je povinný bezodkladne písomne informovať Objednávateľa, ak nastane skutočnosť odôvodňujúca zmenu experta v zmysle bodu 21.2 tejto Dohody a zároveň predložiť návrh osoby, ktorou navrhuje nahradiť experta, vo vzťahu ku ktorému nastali dôvody pre jeho nahradenie.
	4. Pri zmene experta musí osoba, ktorá má pôvodného experta nahradiť, spĺňať požiadavky na odbornú a technickú spôsobilosť stanovené Objednávateľom v rámci podmienok účasti vo Verejnom obstarávaní ako spĺňal expert, ktorého má nahradiť. Spôsobilosť nového experta Dodávateľa preukazuje Dodávateľ rovnakými dokladmi ako boli požadované v podmienkach účasti vo Verejnom obstarávaní.
	5. Návrh na zmenu experta predloží Dodávateľ na odsúhlasenie Objednávateľovi v písomnej forme spolu so všetkými dokladmi preukazujúcimi splnenie podmienok odbornej a technickej spôsobilosti navrhovaného experta najneskôr 5 pracovných dní pred nástupom nového experta na výkon činnosti podľa tejto Dohody, ak sa Účastníci dohody nedohodnú z dôvodov hodných osobitného zreteľa inak. Príslušný expert môže začať vykonávať činnosti v rámci plnenia Dohody až po písomnom odsúhlasení Objednávateľa.
	6. Akékoľvek náklady, ktoré vzniknú v súvislosti so zmenou expertov z tejto Dohody, znáša Dodávateľ.
	7. Objednávateľ je oprávnený požiadať Dodávateľa o výmenu experta z Dohody v prípade, ak jeho pracovné výsledky alebo správanie je neuspokojivé a ohrozuje riadne plnenie Dohody alebo má iný negatívny vplyv na činnosti alebo záujmy Objednávateľa. Dodávateľ sa zaväzuje, že riadne odôvodnenej žiadosti Objednávateľa bezodkladne vyhovie a v súlade s týmto článkom Dodody navrhne výmenu experta.
	8. Pre vylúčenie pochybností sa Účastníci dohody dohodli, že pre nahradenie Kľúčových expertov dodávateľa nie je potrebné uzatvárať dodatok k tejto Dohode.
1. ZÁVEREČNÉ USTANOVENIA
	1. Táto Dohoda nadobúda platnosť dňom jej podpisu oboma Účastníkmi dohody a účinnosť v deň nasledujúci po zverejnení tejto Dohody v Centrálnom registri zmlúv v súlade s ustanovením § 47a Občianskeho zákonníka a § 5a Zákona o slobodnom prístupe k informáciám.
	2. Dohoda sa uzatvára na dobu určitú, a to do uplynutia **36 (tridsaťšesť) mesiacov** odo dňa jej účinnosti alebo do vyčerpania celkového finančného limitu v zmysle bodu 5.1 tejto Dohody, podľa toho, ktorá okolnosť nastane skôr.
	3. Ak v priebehu zmluvného vzťahu zmení Dodávateľ názov/obchodné meno, prípadne dôjde k jeho rozdeleniu, zlúčeniu, splynutiu alebo úpadku, je povinný o tejto skutočnosti okamžite písomne informovať Objednávateľa, spolu s uvedením, ako prechádzajú práva a záväzky z tejto Dohody na jeho právneho nástupcu. Objednávateľ, v prípade, že je to potrebné, uzavrie s právnym nástupcom dodatok k tejto Dohode v zmysle príslušných ustanovení ZVO.
	4. Akékoľvek zmeny a doplnenia tejto Dohody môžu byť vykonané len písomným dodatkom k tejto Dohode po vzájomnej dohode a podpísané oprávnenými osobami Účastníkov dohody. Uvedené sa netýka zmeny Oprávnených osôb uvedených v bode 14.1 tejto Dohody, ktoré môže Účastník dohody zmeniť svojim jednostranným rozhodnutím doručeným v písomnej forme druhej zmluvnej strane, a zmeny subdodávateľa v súlade s čl. 17. tejto Dohody.
	5. Účastníci dohody sa dohodli, že Dodávateľ nie je oprávnený postúpiť akékoľvek pohľadávky voči Objednávateľovi vyplývajúce z tejto Dohody a/alebo čiastkovej Objednávky na tretiu osobu bez predchádzajúceho písomného súhlasu Objednávateľa. Právny úkon, na základe ktorého Dodávateľ postúpi svoju pohľadávku voči Objednávateľovi na tretiu osobu bez predchádzajúceho písomného súhlasu Objednávateľa, je podľa § 39 Občianskeho zákonníka neplatný. Akýkoľvek súhlas Objednávateľa je platný iba v prípade, ak naň bol udelený predchádzajúci písomný súhlas Ministerstva zdravotníctva Slovenskej republiky.
	6. Účastníci dohody sa dohodli, že vzťahy neupravené touto Dohodou sa riadia príslušnými ustanoveniami Obchodného zákonníka v platnom znení a právnym poriadkom Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto Dohody alebo v súvislosti s ňou je právo Slovenskej republiky.
	7. V prípade vzniku sporu z tejto Dohody alebo v súvislosti s ňou sa Účastníci dohody zaväzujú vyvinúť maximálne úsilie na vyriešenie takéhoto sporu primárne vzájomnou dohodou a zmierom a v prípade neúspechu sú na prejednanie a rozhodnutie sporov príslušné súdy Slovenskej republiky.
	8. Neoddeliteľnou súčasťou tejto Dohody sú nasledovné prílohy:
		1. **Príloha č. 1:** Zoznam a technická špecifikácia Tovaru
		2. **Príloha č. 2:** Zoznam, špecifikácia a pravidlá poskytovania Služieb
		3. **Príloha č. 3:** Cena Predmetu plnenia
		4. **Príloha č. 4:** Zoznam subdodávateľov
		5. **Príloha č. 5** Zoznam expertov
	9. Táto Dohoda je vyhotovená v štyroch (4) vyhotoveniach s platnosťou originálu, z toho dve (2) z pre Objednávateľa a dve (2) pre Dodávateľa.
	10. Ak niektoré ustanovenia tejto Dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení tejto Dohody. Namiesto neplatných ustanovení sa použije úprava, ktorá sa čo najviac približuje zmyslu a účelu tejto Dohody.
	11. Účastníci dohody týmto vyhlasujú, že obsah Dohody im je známy, predstavuje ich vlastnú slobodnú a vážnu vôľu, je vyhotovený v správnej forme, a že tomuto obsahu aj právnym dôsledkom porozumeli a súhlasia s nimi, na znak čoho pripájajú svoje vlastnoručné podpisy.

V Bratislave dňa \_\_\_\_\_\_\_\_\_\_\_\_\_\_\_\_\_\_\_\_\_ V Bratislave dňa \_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Za Objednávateľa:** | **Za Dodávateľa :** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Národné centrum zdravotníckych informácií**Meno:Funkcia: | [**dodávateľ**]Meno:Funkcia: |

Príloha č. 1 Zoznam a technická špecifikácia Tovaru

Príloha č. 2 Zoznam, špecifikácia a pravidlá poskytovania Služieb

Príloha č. 3 Cena Predmetu plnenia

Príloha č. 4 Vyhlásenie k subdodávkam

**Identifikačné údaje uchádzača**

Obchodné meno: .................................................................

Sídlo alebo miesto podnikania uchádzača: .................................................................

IČO: .................................................................

Čestne vyhlasujeme, že na realizácii predmetu zákazky **„*Dodávka technického vybavenia pre budovanie spôsobilostí CSIRT v podmienkach rezortu zdravotníctva*“,** vyhlásenej obstarávateľom .................. v Úradnom vestníku Európskej únie **2019/X XXX-XXXXX:**

[ ]  sa nebudú podieľať subdodávatelia a celý predmet zákazky budeme realizovať vlastnými kapacitami.

[ ]  sa budú podieľať nasledovní subdodávatelia, ktorých zoznam je kompletný tak, aby spolu s kapacitami uchádzača mohol byť realizovaný predmet zákazky riadne a úplne a v zmysle stanovených podmienok a túto spoluprácu má s uvedenými subdodávateľmi odkonzultovanú ako z hľadiska podmienok realizácie, tak aj z hľadiska predloženého návrhu na plnenie kritéria cena:

|  |  |  |  |  |  |
| --- | --- | --- | --- | --- | --- |
| **P.č.** | **Meno a priezvisko, obchodné meno alebo názov subdodávateľa** | **Adresa pobytu alebo sídlo subdodávateľa** | **Identifikačné číslo alebo dátum narodenia** | **Predmet subdodávky** | **Podiel plnenia zabezpečovaný subdodávateľom z celého predmetu zákazky v EUR bez DPH alebo v %** |
| 1 |   |   |   |   |   |
| 2 |   |   |   |   |   |
| 3 |   |   |   |   |   |
| 4 |   |   |   |   |   |
| 5 |   |   |   |   |   |

V ………………., dňa …………

.................................................

meno, priezvisko, titul, funkcia,

*Podpis štatutárneho orgánu uchádzača resp. osôb, ktoré sú oprávnené konať, podpisovať menom spoločnosti a zastupovať spoločnosť v súlade s výpisom z Obchodného registra a pečiatka*

***Poznámka:***

* [ ]  *uchádzač vyplní len v prípade, ak je to relevantné*

**Príloha č. 5**

**Zoznam kľúčových expertov**

|  |  |
| --- | --- |
|  **Názov pozície** | **Meno a priezvisko kľúčového experta** |
| Expert č.1 pre sieťovú infraštruktúru |  |
| Expert č.2 pre bezpečnosť databáz |  |
| Expert č.3 pre architektúru bezpečnosti |  |
| Expert č.4 pre riadenie kontinuity činností |  |
| Expert č.5 pre bezpečnosť sieťovej infraštruktúry |  |
| Expert č.6 pre systémy detekcie prienikov |  |
| Expert č.7 pre systémy monitorovania bezpečnosti |  |
| Expert č.8 forenzného vyšetrovania |  |
| Expert č.9 pre oblasť virtualizácie |  |
| Expert č.10 na diskové úložné systémy |  |